2025 m. rugsėjo 9–10 d. dronų incidentas Lenkijoje

2025 m. rugsėjo 9-10 d. dronų incidentas Lenkijoje –  incidentas, kai Rusijos dronai pažeidė Lenkijos oro erdvę 2025 m. rugsėjo 9-10 d. Tai buvo pirmasis atvejis, kai NATO valstybė narė tiesiogiai susidūrė su Rusijos kariniais objektais savo oro erdvėje nuo karo Ukrainoje pradžios.Lenkijos oro erdvę pažeidė keliolika dronų: vienas pataikė į gyvenamąjį namą, aukų nėraRussia says it had no plans to target Poland as Nato condemns 'reckless' drone incursions

 Įvykių eiga 
2025 m. rugsėjo 9 d. mažiausiai 19 Shahed tipo dronų įskrido į Lenkijos oro erdvę iš Baltarusijos teritorijos. Incidentas įvyko Rusijai vykdant masinio masto atakas prieš Ukrainos vakarinius regionus.

Lenkijos oro pajėgos numušė mažiausiai 4 dronus. NATO greitojo reagavimo pajėgos suaktyvino naikintuvus. Varšuvos Šopeno oro uostas buvo laikinai uždarytas dėl saugumo sumetimų.

Vienas dronas pataikė į gyvenamąjį namą Vyrikų miestelyje Liublino vaivadijoje, apgadindamas namo stogą ir šalia stovėjusį automobilį. Per incidentą žmonės nenukentėjo.

+ Vietos kuriose užfiksuoti dronai

 Reakcijos 
 Lenkija 
Lenkijos premjeras Donaldas Tuskas pavadino incidentą agresijos aktu ir pareiškė, kad šalis prašo aktyvuoti NATO 4-ąjį straipsnį, kuris numato sąjungininkų diskusijas saugumo klausimais.

 Baltarusija 
Baltarusijos generalinio štabo vadas generolas majoras Pavelas Muraveiko pareiškė, kad dronai nukrypo nuo savo skrydžio trajektorijos dėl kariaujančių pusių elektroninės karybos priemonių.

 Rusija 
Rusijos gynybos ministerija paskelbė pareiškimą, kuriame teigė surengusi masinį smūgį karinės pramonės taikiniams vakarų Ukrainoje, tačiau kategoriškai neigė tyčinį Lenkijos taikinių planavimą, kartu buvo pabrėžta, kad maksimalus panaudotų dronų nuotolis nesiekia 700 km. Rusija pasiūlė surengti konsultacijas su Lenkijos gynybos ministerija šiuo klausimu.

 Šaltiniai 

Kategorija:2025 metai
Kategorija:Lenkijos istorija